OpenLLM-France/wikimedia huggingface dataset:
# Aljeriar arabiera

Aljeriar arabiera (arabieraz: الدارجة الجزائرية‎, ad-Dārja al-Jazairia), Dziria, Darja edo Derja (arabieraz: الدارجة‎) tokiko izenak dituena, arabiera dialektaleko aldaeren multzotik datorren hizkuntza bat da, Aljerian eta inguruko herrialdeetan mintzatzen dena. Aljeriako biztanleen % 97,3k hitz egiten du aldaera horretan. Aljerian, beste herrialde batzuetan bezala, ahozko arabiera eta idatzizkoa oso desberdinak dira; bere hiztegiak amazigeraren, turkieraren eta frantsesaren neologismo eta mailegu ugari baititu, eta, arabieraren gainerako aldaerek bezala, hizkuntza idatziaren kasuen amaierak galdu ditu.
Aljeriako arabieraren barruan ere tokiko aldaketa esanguratsuak daude; jijel arabiera, bereziki, qaf kaf gisa ahoskatzeagatik eta amazigeraren mailegu ugariengatik nabarmentzen da, eta portuko zenbait hiritako dialektoek Al-Andaluseko errefuxiatuek ekarritako andalustar arabieraaren eragina erakusten dute.
Aljeriako arabiera magrebtar arabieraren dialektoen continuumaren zati da, pixkanaka-pixkanaka marokoar arabierarekin eta tunisiar arabierarekin nahastuz.

## Fonologia

Aljeriar arabierak 27 kontsonante ditu:
| /b/ | /t/ | /dʒ/ | /ɡ/ | /ħ/ | /ʕ/ | /d/ | /p/ | /r/ | /z/ | /s/ | /ʃ/ | /sˤ/ | /dˤ/ | /tˤ/ | /ɣ/ | /f/ | /v/ | /q/ | /k/ | /l/ | /m/ | /n/ | /h/ | /x/ | /w/ | /j/ |
| b | t | j | g | ḥ | ε | d | p | r | z | s | š | ṣ | ḍ | ṭ | γ | f | v | q | k | l | m | n | h | x | w | y |
| ب‎ | ت‎ | ج‎ | ڨ‎ | ح‎ | ع‎ | د‎ | پ‎ | ر‎ | ﺯ‎ | ﺱ‎ | ش‎ | ص‎ | ض‎ | ط‎ | غ‎ | ف‎ | ڥ‎ | ق‎ | ك‎ | ل‎ | م‎ | ن‎ | ﻫ‎ | خ‎ | و‎ | ﻱ‎ |
/q/ hitzaren ahoskera aldatu egiten da, batzuetan [g], [k], [ʔ] (hamza) edo [ɢ] izanda.

## Erreferentziak

* ↑ Wehr, Hans. (2011). A Dictionary of Modern Written Arabic. .
* ↑ Harrell, Richard S.. (1966). Dictionary of Moroccan Arabic. .
* ↑ (Ingelesez) Kees Versteegh, et al.. (2006). Encyclopedia of Arabic Language and Linguistics. BRILL.

## Kanpo estekak

* Datuak: Q56499
# Aljeriar

Aljeriarrak Aljeriako kultura eta jatorria dutenak dira, arabieraren aljeriar aldaera eta amazigera ama hizkuntzak dituztenak.
Aljerian bertan, %91a kostaldean, bizi diren 45 milioi aljeriarrez gain, Frantzian, Kanadan, Italian Espainian eta Erresuma Batuan diaspora zabala ere badago.
Gertuko magrebtarrek bezala, berbere, arabiar eta beltz jatorria dute.

## Erreferentziak

* ↑ Camps, Gabriel. (1996). Les Berbères. Edisud, 11–14, 65 or..

## Kanpo estekak

* Datuak: Q12480578
* Multimedia: Demographics of Algeria / Q12480578
# Aljeriako gastronomia

Aljeriako gastronomia Aljeria herrialdeko sukaldaritza tradizionala da. Adituen esanetan, bertan dago Europako sukaldaritza mediterraneoaren eta Afrikakoaren arteko muga edo erdigunea. Toki eta urte-sasoi batetik bestera biziki aldatzen denez, anitza, oparoa da herrialde handi horretako sukaldaritza. Nutrizio aldetik, bikaina: gantz, gatz eta azukre gutxi, landarezkoaren presentzia etengabea izaki. Zereala du bertako janak ezinbesteko zutabea, janari guzti-guztien laguntzaile diren hainbat motatako ogiak ez ezik (khobz dar, kesra rakhsis, kesra matlouh, kesra m’bessa, aghroume, akourane...) era askotako opil eta pastelak moldatzeko funtsezkoa.

## Jaki ezagunak

Kuskusa da Aljeriako plater nazionala, eta harekin batera, jakirik ezagunena agian chakhchoukha izan daiteke: abelgorrien okela, barbantzu eta patatazko estofatua, eta bertan blaitzen diren ogi apurrak.
Ezagunak dira, halaber, burek deritzona, hostorean bildutako haragia, arrautza frijitu eta tipula txikitua, mexui edo bildots errea, eta dolma, mahatsondo orrietan bildutako piper eta tomatea.

## Otorduak

Janariaren aurretik olioz erretako gari-olatak te beroarekin hartzeko ohitura dago.
Eguerdi edota ilunabarrekoan, jaki beroa hartzen da lehenik, ogiz lagunduta, eta, ondoren, oliba olioz ondutako berdura dator. Barazkien artean, ohikoak dira tomatea, porrua, tipula, kuia, leka, azenarioa, arbia, alberjinia eta kalabazina.
Postreetan gozoki, opil eta pastelak ohikoak dira. Hainbat orezko gutizia egin ohi dira dira, hala nola galb el louz (semolazko orea arbendolez beterik) makrud (datil-purea gari-semolaz bildua), mcheweq (ospakizunetako pasteltxo arbendolazkoak), m’khabez (fruitu lehorrez beteriko opila), tcharaq (kruasanaren itxurakoa, arbendol krema hondar-orez bildu eta laranjondo-lorez lurrindua), samsa, sfenj, tamina, tahboult, msemmen, baghrir…

## Edariak

Islamaren aginduz, alkoholdun edaririk ez dago, teorian bederen. Esnea, gazura, gaztanbera, mami edo gatzatua, tea eta menda dira ohikoenak.

## Erreferentziak

* 1 2 Agirre, Edorta.. «Aljeriako gastronomia» Ase eta Gose (Ase eta Gose) (Noiz kontsultatua: 2018-04-13).

## Kanpo estekak

* Datuak: Q3006881
* Multimedia: Cuisine of Algeria / Q3006881
# Aljerko Arte Ederren Museo Nazionala

Aljerko Arte Ederren Museo Nazionala (arabieraz: متحف الوطني للفنون الجميلة‎; frantsesez: Musée national des beaux-arts d'Alger) Aljerren (Aljerian) dagoen museo garrantzitsua da, Magrebeko eta Afrikako handiena. 4.000m²etan 8.000 arte-lan gordetzen dira.

## Historia

Eraikina Paul Guion arkitektoaren obra da. 1927an eraikita, Aljerreko inguru historikoan kokatua dago, batzuk Aljeriako Gizateriaren Ondarearen elementuak: Hammako lorategi botanikoa, Cervantesen leizea eta Abd-El-Tif jauregia. Museoaren eraikina lau solairu ditu eta Art Déco estilokoa da. Museoaren inguruan lorategi ederrak ikus daitezke eta han pergola italiar bat. Museoaren jatorria 1875an Hyppolite Lazerges sortutako Arte Ederren Elkartean dago; baita ere aurretik, 1908an, sortutako udal museoan oinarritu zen.

## Bildumak

* Arte plastiko europarraren bilduma, XIV. mendetik.
* Arte orientalista, XVIII. mendetik.
* Aljerian inspiratutako arte bilduma, XIX. mendetik.
* Altzari zaharren bilduma.
* Eskultura bilduma
* Numismatika bilduma
Dena dela, bere bilduma berezienak hauek dira:
* Aljeriako Eskolako bilduma: jatorri kanpotarra zuten baina Aljerian jaiotako margolarien bilduma.
* "Artea eta Iraultza": Aljeriak independentzia lortu zuenean kanpoko artista asko estatu berriari oparitutako obren bilduma.

## Aljeriako artistak museoan

* Bachir Yellèsen miniatura baten zehaztasuna.
* Rencontre - Scène de campagne en Kabylie (2005), par Bachir Yellèsen Berriz biltzea - Kabiliaren mendi paisaia (2005)
* Sidi Bellahsenen mezkita, de Bachir Yellès
* Bachir Yellèsen Fulgurance
* Hocine Zianiren Silo urdina
* Hocine Zianiren Tin Hinan erregina

## Kanpo estekak

* (Frantsesez):Museoaren webgune ofiziala.
* Datuak: Q2912600
* Multimedia: National Museum of Fine Arts of Algiers / Q2912600
# Alterswil

Alterswil Suitzako udalerria da. Friburgo kantonamenduan dago, Tafers barrutian. 2014an 2,028 biztanle zituen 16,1 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66949
* Multimedia: Alterswil / Q66949
# Alternatiba Demokratikoa

Alternatiba Demokratikoa ETAk 1995eko apirilean euskal gatazkaren konponbiderako zabaldu zuen proposamena zen. Testuak KAS alternatiba gaurkotu eta ordezkatzen zuen Euskal Herriaren onarpenerako gutxieneko baldintza zerrenda bezala. ETAk Espainiako Gobernuari egindako proposamena hiru baldintzatan laburbil daiteke: euskal lurraldetasunaren onarpena, burujabetasuna Euskal Herriari dagokiola onartzea, eta autodeterminazio eskubidea. Alternatiba honen onarpenak ETAren iharduera militarraren etetea ekarriko zukeen.
Espainiako Gobernuak, une horretan Felipe González (PSOE) buruan zela, ez zuen aintzat hartu Alternatiba, erakunde armatuekin ez negoziatzeko bere jarrerari eutsiz, eta gainera aldarrikapenen zabalpena eragozten saiatu zen. ETAk iragarritako zinta bat Euskal Herri osotik zabaldu zen eta milaka pertsonek ikusi zuten emanaldi publiko zein pribatuetan.
1996ko hauteskunde orokorretarako kanpainan Herri Batasuna hauteskunde publizitaterako zegozkion espazioak baliatuz ETAren proposamena zabaltzen saiatu zen, bere iragarkietan bideotik ateratako irudiak gehituz. Telebistek uko egin zioten bideo hau zabaltzeari eta Herri Batasunak beste bat bidali zuen, pantaila beltzaren gainean "Zentsuratua" leloa baino ez zeukana. Bideo hau zabaltzeko erabakian guztiek parte hartu ez arren Herri Batasunako Mahai Nazionaleko kide guztiak espetxeratuak izan ziren erakunde armaturekiko parte hartzea leporatuta.

## Kanpo estekak

* Datuak: Q8196663
# Alterosa

Alterosa Brasilgo udalerri bat da, Minas Gerais estatuan kokatua. 13.915 biztanle ditu 362,01 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756931
* Multimedia: Alterosa / Q1756931
# Alternatiba (alderdia)

Alternatiba 2008an sortutako Hego Euskal Herriko alderdi politiko ezkertiar, antikapitalista eta soberanista bat da. Ezker Batuko (EB) Alternatiba Eraikitzen korrontean du jatorria, eta bere kiderik ezagunena EBko Oskar Matute legebiltzarkide ohia da. EH Bildu eta Amaiur koalizioen parte da.

## Historia

Alderdia 2009ko apirilaren 29an eman zen ezagutzera. Bertan, Ezker Batuko afiliazioaren %15 inguruk -200 bat kidek- alderdia utzi eta Alternatiba sortzea erabaki zutela jakinarazi zuten, EB barruan "ezin zituztelako euren helburuak lortu". Horien artean, Euskal Herrian ezker antikapitalistako polo indartsu bat sortzea azpimarratu zuten. Ezker Gogoa Zutiketik banatutako taldea Alternatibaren barnean dago..
2011ko urtarrilean Alternatibak, Eusko Alkartasunak eta ezker abertzaleak Euskal Herria ezkerretik akordioa hitzartu zuten. 2011ko udal eta foru hauteskundeetara Eusko Alkartasuna eta hainbat independenterekin batera Bildu koalizioa sortu zuen. 2011ko Espainiako hauteskunde orokorretara Amaiurren baitan aurkeztu zen, ezker abertzalea, Aralar eta Eusko Alkartasunarekin batera. Koalizio horrek 7 diputatu eta 3 senatari lortu zituen.
2015ean Zutiken disoluziotik sortutako Gorripidea alderdi antikapitalistako hamarnaka militante Alternatiban integratu ziren, haien artean bozeramaile izandako Joxe Iriarte.

## Ordezkapena erakundeetan
### 2007-2011 legegintzaldian

Ezker Batuarekin zatiketa izan ostean, Alternatibak ordezkaritza hau zuen:
* Bizkaiko Batzar Nagusiak: batzarkide 1
* Gipuzkoako Batzar Nagusiak: 2 batzarkide
* Donostiako Udala: Udal gobernu koalizioa Aralar eta PSE-EErekin.

### 2011-2015 legegintzaldian

Alternatiba Bilduren, Amaiurren eta EH Bilduren parte da 2011tik. Eusko Legebiltzarrean bi eserleku zituen (Oskar Matute eta Diana Urrea), EH Bilduko talde barruan.
2012tik Alternatibak Bizkaiko Lanestosako udala gidatzen du, eta azken bi urteetan han egin du Batzar Nazionala.

## Erreferentziak

* ↑ EBko kritikoek Alternatiba alderdi berria osatzea erabaki dute, Gara, 2009ko apirilaren 30a.
* ↑ Alternatibak eta Ezker Gogoak erakunde berria sortzeko bilera egin dute, Berria, 2009ko azaroaren 1a.
* ↑ (Gaztelaniaz) Matute busca que su 'polo anticapitalista' "plante cara" al nuevo Gobierno, El País, 2009ko uztailaren 7a
* ↑ (Gaztelaniaz) Militantes significativos de Gorripidea se integran en Alternatiba», El País, 2015ko otsailaren 10a.

## Kanpo estekak

* Alderdiaren webgunea
* Alternatiba eraikitzeko gako nagusiak
* Antolatze erakunde alternatiborako oinarri agiria
* Datuak: Q2840410
* Multimedia: Alternatiba / Q2840410
# Altersbach

Altersbach Alemaniako udalerria da. Turingia estatuan dago, [[Schmalkalden-Meiningen (barrutia)|Schmalkalden-Meiningen]] barrutian. 2014an 493 biztanle zituen 3,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q438894
* Multimedia: Altersbach / Q438894
# Altertheim

Altertheim Alemaniako udalerria da. Bavariako estatuan kokatuta dago, [[Würzburg (barrutia)|Würzburg]] barrutian. 2014an 2.005 biztanle zituen 24,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q259674
* Multimedia: Altertheim / Q259674
# Alternatiba

Alternatiba aukera daitezkeen bi gauza edo ekintzetako bat da.
Testuinguruaren arabera, alternatiba hitzak zentzu ugari hartzen ditu:

### Matematika

* Disjuntzio logikoa

### Musika estiloak

* Rock alternatiboa
* Metal alternatiboa
* Hip hop alternatiboa

### Politika eta gizartea

* Alternatiba: Hego Euskal Herriko alderdi politiko ezkertiarra.
* Alternatiba elkartea: 2003an Makean sortutako elkartea, gaur egun Kanbon kokatua.
* Alternatiba Demokratikoa: 1995ean ETAk aurkeztutako proposamen politikoa.
* Ameriketarako Alternatiba Bolibartarra (ALBA)
* Medikuntza alternatiboa
* KAS Alternatiba: KASen gutxiengoen programa.
# Alternativa Galega de Esquerda

Alternativa Galega de Esquerda (euskaraz Ezkerreko Galiziar Alternatiba) Galiziako ezkerreko koalizio independentista bat da. Ondorengo alderdi hauek osatzen dute: Anova - Irmandade Nacionalista, Esquerda Unida (Ezker Batuko galiziar federazioa), EQUO Galicia (EQUO alderdiko galiziar federazioa) era Espazo Ecosocialista Galego.
Alderdi hau 2012an sortu zen eta bere bi buruzagi nagusiak Yolanda Díaz eta Xosé Manuel Beiras dira.
2012ko Galiziako Legebiltzarrerako Hauteskundean lehian zeuden 75 eserlekuetatik 9 beraganatu zituen.

## Kanpo estekak

* Alternativa Galega de Esquerda koalizioaren webgunea (Galizieraz)
* Datuak: Q2749535
# Alexânia

Alexânia Brasilgo udalerri bat da, Goiás estatuan kokatua. 27.008 biztanle ditu 847,893 km²ko eremuan.

## Ikus, gainera

* Goiás

## Kanpo estekak

* Datuak: Q955680
* Multimedia: Alexânia / Q955680
# Aley

Aley (arabieraz: عاليه‎, Alayh) Libanoko hiria da, Libano Mendiko eskualdean dagoen izen bereko barrutiko hiriburua dena.
Bertoko biztanle gehienak druzoak dira, erlijio horretako kide gehien dituen munduko hiri handiena izanda. Gutxiengo melkita, ekialdeko ortodoxo eta maronita ere izanda.

## Klima

Datu klimatikoak (Aley) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.8 | 15.7 | 17.7 | 20.1 | 23.2 | 25.9 | 27.8 | 28.5 | 27.2 | 25.2 | 21.1 | 17.0 | 22.0 |
| Batez besteko tenperatura (ºC) | 12.9 | 14.0 | 15.6 | 17.4 | 20.7 | 23.5 | 25.4 | 26.2 | 24.9 | 23.2 | 19.0 | 15.2 | 19.8 |
| Batez besteko tenperatura minimoa (°C) | 11.5 | 10.7 | 12.4 | 15.0 | 18.3 | 21.3 | 23.3 | 24.3 | 23.0 | 21.0 | 17.2 | 13.6 | 17.6 |
| Pilatutako prezipitazioa (mm) | 156.0 | 143.0 | 135.2 | 87.1 | 41.6 | 0.4 | 0.3 | 0.4 | 2.3 | 46.8 | 65.0 | 128.7 | 806.8 |
| Prezipitazio egunak (≥ 0.1 mm) | 12 | 11 | 11 | 7 | 4 | 1 | 0 | 0 | 1 | 4 | 5 | 10 | 66 |
| Iturria: worldweatheronline ||||||||||||||

## Herri eta hiri senidetuak

* Troy (Michigan)
* Caserta

## Erreferentziak

* ↑ (Ingelesez) worldweatheronline. Aley Monthly Climate Averages. .

## Kanpo estekak

* Datuak: Q26338
* Multimedia: Aley / Q26338
# Alexis de Tocqueville

Alexis Henri Charles de Clérel, Tocquevilleko bizkontea (Verneuil-sur-Seine, 1805eko uztailaren 29a - Cannes, 1859ko apirilaren 16a) pentsalari, legegile, politikari eta historialari frantziarra izan zen.
Familia monarkiazale batekoa, txikitatik ezagutu zuen Frantziar Iraultzaren Izu Iraultzaile delakoa. II. urtean (1794) Robespierrek boterea galtzearen ondorioz libratu zen Tocquevilleren ama gillotinatik. Autore ugariren arabera, gertaerok eragin handia izan zuten bere pentsamenduan, iraultzaileetatik urrun mantendu baitzen, ultrakontserbadurismoan erori gabe.
Zuzenbidea ikasi eta 1827an epaile postua eskuratu zuen Versaillesen. 1831n, gobernuaren eskaera bati jarraituz, AEBetara joan zen bertako espetxe sistema aztertzeko. Bertan bi urte igaro eta bere lehenengo obra idatzi zuen: Estatu Batuetako espetxe sistemaz eta honen aplikazioaz Frantzian (1833). Era berean, AEBetako gizarte zein politika sistemak ere ikertu zituen, horren inguruan Amerikako demokrazia (1835-1840) idatzi zuen.
Estatu Batuetatik itzultzean, epaile lana utzi eta politika zein lan intelektualari ekin zion. 1838an Zientzia Moral eta Politikoen Akademiako kide bihurtu zen. 1839an bere izen bera duen herriarengatik (Normandian) diputatu aukeratu zuten. 1848ko Iraultzaren eta Luis Napoleonen -Napoleon III.a- estatu kolpearen (1851-1852) aurka azaldu zen. Bigarren errepublikako Kanpo Arazoetako ministro (1848) Biltzar Nazionaleko presidenteorde (1849) izan zen. Bigarren inperioaren etorrerarekin, politika utzi eta lan intelektualean zentratu zen: Aitzin Erregimena eta Iraultza (1856) bukatu gabeko obra (Amerikako demokraziarekin batera bere obra garrantzitsuena). 1858an, osasun arazoengatik, Cannesen zendu zen.
Bere obra osoak H. G. de Beaumontek bildu zituen, bi tomotan, eta 1860 eta 1865ean argitaratu. Tocquevilleren obra AEBetara eginiko bidaietan oinarritzen da, liberalismoa eta demokraziaren defendatzaile historikotzat jotzen delarik. Horrela, kolektibismoaren aurka azaldu eta bere obra erreferentzia garrantzitsua izango da autore liberalentzat. Era berean, kolonialismoaren teorikoa izan zen, bereziki Aljeriako kasua aztertuz. Estatuaren esku hartzearen gainetik, karitate pribatua hobetsi zuen, kontserbadore estatubatuarrek behin eta berriz aipatzen dutelarik gaur egun.

## Lan nagusiak

* Estatu Batuetako espetxe sistemaz eta honen aplikazioaz Frantzian (1833)
* Hamabost egunez basamortuan (1840)
* Amerikako demokrazia (1835-1840)
* Aitzin Erregimena eta Iraultza (1856)

## Kanpo estekak

* (Ingelesez) www.tocqueville.org
* Datuak: Q140694
* Multimedia: Alexis de Tocqueville / Q140694
* Jatorrizko testuak: Egilea:Alexis Tocqueville
# Alexisbad

Alexisbad Alemaniako bainuetxe txiki bat da, Harzgerode udalerrian kokatua, Unterharz konderrian, Quedlinburg herrixka barrutian, Saxonia-Anhalt estatuan. Harz mendien inguruan dago, itsasoaren mailatik 1.000 metroko garaieran, Gernrodetik Harzgerodera doan lurrinezko trenaren trenbide estuaren ondoan.
Alexisbad, bere ur medizinalengatik, non, Alexisbrunnenekoak, oso aberatsak burnian, edateko ur bezala erabiltzen diren, Selkebrunnenekoek, bainuak ordezkatzen dituzten bitartean. Hauek, emakumeen arazoetarako erabiltzen dira. Bainuetxe hau, Anhalt-Bernburgeko Alexius dukeak sortu zuen, 1810. urtean, eta modako toki bihurtu zen XIX. mendearen amaiera aldera.

## Kanpo estekak

* Datuak: Q555133
* Multimedia: Alexisbad / Q555133
# Alexkhomyakovita

Alexkhomyakovita mineral bat da.

## Ezaugarriak

Alexkhomyakovita mineralaren formula kimikoa hau da: ${\ce {K6(Ca2Na)(CO3)5Cl*6H2O}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Alexkhomyakovite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q20870045
# Alexis edo alferrikako guduari buruzkoa

Alexis edo alferrikako guduari buruzkoa Marguerite Yourcenar idazle frantsesaren eleberri bat da, 1929an argitaratua. Eleberria gutun luze bat da. Bertan musikari batek, Alexisek, bere homosexualitatea aitortzen dio Monique bere emazteari, baita bera uzteko asmoa ere.
Euskaraz, 1988an argitaratu zen.

## Kanpo estekak

* Datuak: Q2834706
# Amatitlán (udalerria)

Amatitlán Mexikoko udalerri bat da. Veracruz de Ignacio de la Llave estatuan kokatua dago. 2010ean 7.487 biztanle zituen 135 km²ko azaleran. Herriburua [[Amatitlán (Amatitlán)|Amatitlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q630287
* Multimedia: Amatitlán Municipality, Veracruz / Q630287
# Amatlán de los Reyes (udalerria)

Amatlán de los Reyes Mexikoko udalerri bat da. Veracruz de Ignacio de la Llave estatuan kokatua dago. 2010ean 42.268 biztanle zituen 151,05 km²ko azaleran. Herriburua [[Amatlán de los Reyes (Amatlán de los Reyes)|Amatlán de los Reyes]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2888015
* Multimedia: Amatlán de los Reyes Municipality / Q2888015
# Amatller Etxea

Amatller Etxea (katalanez Casa Amatller) Kataluniako Bartzelona hiriburuan dagoen etxe bat da. Hain zuzen ere, hiri horretako Eixample barrutian dagoen Gràcia pasealekuan dago. 1898-1900 bitartean Josep Puig i Cadafalch arkitektoak proiektatu zuen. Lleó Morera Etxea eta Batlló Etxearen alboan dago. Hiru eraikin hauek liskarraren multzoa izeneko multzoa osatzen dute.

## Iruditegia

* San Jurgi eta herensugea.
* Amatller Etxeko tribuna.
* Amatller eta Batlló Etxeak.

## Ikus gainera

* Batlló Etxea
* Lleó Morera Etxea

## Kanpo estekak

* Amatller Etxean kokatzen den Amatller Hispaniar Artearen Institutuko webgunea (Katalanez) (Gaztelaniaz)
* Datuak: Q506814
* Multimedia: Casa Amatller / Q506814
# Amatnatua

Amatnatua, Eskoziako gaeleraz: Àmait na Tuath, Eskoziako etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q4740616
* Multimedia: Amatnatua / Q4740616
# Amatitán (udalerria)

Amatitán Mexikoko udalerri bat da. Jalisco estatuan kokatua dago. 2010ean 14.648 biztanle zituen 173,64 km²ko azaleran. Herriburua [[Amatitán (Amatitán)|Amatitán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2841366
* Multimedia: Amatitán Municipality / Q2841366
# Amatlán de Cañas (udalerria)

Amatlán de Cañas Mexikoko udalerri bat da. Nayarit estatuan kokatua dago. 2010ean 11.188 biztanle zituen 519,22 km²ko azaleran. Herriburua [[Amatlán de Cañas (Amatlán de Cañas)|Amatlán de Cañas]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2651624
* Multimedia: Amatlán de Cañas Municipality / Q2651624
# A. E. van Vogt

Alfred Elton van Vogt (Winnipeg, Manitoba 1912ko apirilaren 26a - Los Angeles, 2000ko urtarrilaren 26a) Kanadan sortu eta Estatu Batuetan bizi izan zen zientzia-fikziozko idazlea izan zen, batzuen ustez XX. mendearen erdialdeko autore konplexu eta ospetsuena. Van Vogtek argitaratu zuen zientzia-fikzioko lehen istorioa, Black Destroyer izenekoa, Charles Darwinen Voyage of the Beagle lanean inspiratuta idatzi zuen.
1939tik 1947ra Astounding Science-Fiction aldizkariko lankide izan zen. Aldizkari horretan argitaratu zuen, hain zuzen ere, Black Destroyer istorioa. Idazlan hori, hainbaten ustez, zientzia-fikzioaren aroaren abiapuntua izan zen. 1950ean, War of Nerves (1950), Discord in Scarlet (1939) eta M33 in Andromeda (1943) istorioekin batera, The Voyage of the Space Beagle eleberria osatu eta argitaratu zuen.
Lehenengo eleberrien artean aipagarriak ditu Slan (1940); Espazioko fauna (1950); eta The Weapon Makers (1951, Arma egileak). The World of Null-A (1948, A-ezaren mundua) lanarekin 1984an Null-A Three lanarekin amaitu zuen zikloa hasi zuen, supergizon mutantea eta jakintza ahalguztiduna nagusi direna. 1950-1963 urte-bitartean idazteari utzi zion. Etenaldi horren ondoren idatzi zituen lanen artean aipatzekoak dira Silkie (1964); The Darkness on Diamondia (1972, Ilunaldia Diamondian); Cosmic Encounter (1979); Computerworld (1983); eta To Conquer Kiber (1985).
Alzheimer gaixotasunak jota hil zen Los Angelesen, 2000ko urtarrilean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Sevagram A.E. van Vogti buruzko webgunea
* Datuak: Q315059
* Multimedia: A. E. van Vogt / Q315059